16.1.2023
SK
Úradný vestník Európskej únie
L 14/389
A.1.5.1.1.
Alternatívne, ak sa výrobca rozhodne a dohodne sa so schvaľovacím úradom, môže sa preukázanie obmedzenia rýchlosti vozidla vykonať na dokončenom vozidle v súlade s požiadavkami bodu A.1.5.4 tak, že sa vozidlo namontuje na vhodné skúšobné zariadenie alebo že sa nechá ísť po skúšobnej dráhe za kontrolovaných podmienok.
A.1.5.2.
Keď výrobca požiada o schválenie motora alebo radu motorov ako samostatnej technickej jednotky, musí predložiť schvaľovaciemu úradu dôkazy, že dokumentácia o montáži zodpovedá ustanoveniam bodu 2.2.4 tejto prílohy týkajúcim sa opatrení na zabezpečenie toho, že vozidlo pri jeho používaní na ceste, prípadne niekde inde bude spĺňať požiadavky tejto prílohy vzťahujúce sa na silné podnecovanie vodiča.
A.1.5.3.
Ak schvaľovací úrad nie je spokojný s dôkazmi o náležitom fungovaní systému silného podnecovania, ktoré poskytol výrobca, schvaľovací úrad môže požiadať o predvedenie jedného reprezentatívneho vozidla, aby potvrdil náležité fungovanie daného systému.
Preukázanie vozidla sa vykoná v súlade s požiadavkami bodu A.1.5.4.
A.1.5.4.
Dodatočné preukazovanie s cieľom potvrdiť účinnosť aktivácie systému silného podnecovania na vozidle
A.1.5.4.1.
Toto preukazovanie sa vykonáva na žiadosť schvaľovacieho úradu, keď tento úrad nie je spokojný s dôkazmi o náležitom fungovaní systému silného podnecovania poskytnutými výrobcom.
Toto preukazovanie sa vykonáva pri najskoršej možnej príležitosti po dohode so schvaľovacím úradom.
A.1.5.4.2.
Výrobca vyberie jednu z porúch vymedzených v bodoch 6 až 9 tejto prílohy, vyvolá ju alebo nasimuluje v systéme motora podľa toho, ako sa dohodne so schvaľovacím úradom.
A.1.5.4.3.
Systém podnecovania výrobca uvedie do takého stavu, v ktorom bol aktivovaný systém nízkoúrovňového podnecovania, no systém silného podnecovania ešte aktivovaný nebol.
A.1.5.4.4.
Vozidlo sa musí prevádzkovať dovtedy, kým počítadlo spojené s vybratou poruchou nedosiahne príslušný počet prevádzkových hodín uvedený v tabuľke 2 tohto doplnku, prípadne kým sa nádrž na činidlo buď nevyprázdni alebo hladina neklesne pod hodnotu 2,5 % plného menovitého objemu nádrže, pri ktorej sa výrobca rozhodol aktivovať systém silného podnecovania.
A.1.5.4.5.
Ak sa výrobca rozhodol pre prístup „vyradenia po opätovnom štarte“ uvedený v bode 5.4.1 tejto prílohy, vozidlo sa nechá bežať až do konca súčasnej prevádzkovej postupnosti, ktorá musí zahŕňať preukázanie, že vozidlo dokáže prekročiť rýchlosť 20 km/h.
Po opätovnom naštartovaní sa rýchlosť vozidla obmedzí na maximálne 20 km/h.
A.1.5.4.6.
Ak sa výrobca rozhodol pre prístup „vyradenia po natankovaní paliva“ uvedený v bode 5.4.2 tejto prílohy, vozidlo sa nechá bežať na krátku vzdialenosť, ktorú zvolí výrobca, po tom, ako bolo uvedené do stavu, v ktorom v palivovej nádrži existuje dostatočná voľná kapacita na to, aby vozidlo mohlo opäť čerpať palivo v množstve stanovenom v bode 5.4.2 tejto prílohy.
Prevádzka vozidla pred doplnením paliva musí zahŕňať preukázanie, že vozidlo dokáže prekročiť rýchlosť 20 km/h.
Po opätovnom načerpaní paliva do vozidla v množstve vymedzenom v bode 5.4.2 tejto prílohy sa rýchlosť vozidla obmedzí na maximálne 20 km/h.
A.1.5.4.7.
Ak sa výrobca rozhodol pre prístup „vyradenia po zaparkovaní“ uvedený v bode 5.4.3 tejto prílohy, vozidlo sa zastaví po tom, ako bolo v prevádzke na krátku vzdialenosť, ktorú zvolí výrobca, ktorá postačuje na preukázanie toho, že vozidlo dokáže prekročiť rýchlosť 20 km/h.
Po tom, ako vozidlo zastavilo najmenej na hodinu, sa rýchlosť vozidla obmedzí na najviac 20 km/h.